CELEX: 31982R0646
Language: el
Date: 1982-03-19 00:00:00
Title: Κανονισμός (EOK) αριθ. 646/82 τής Επιτροπής τής 19ης Μαρτίου 1982 περί παρεκκλίσεως από τούς κοινούς κανόνες ποιότητος γιά τίς τομάτες οι οποίοι καθορίστηκαν από τόν κανονισμό αριθ. 23 τού Συμβουλίου

Avis juridique important

|

31982R0646

Κανονισμός (EOK) αριθ. 646/82 τής Επιτροπής τής 19ης Μαρτίου 1982 περί παρεκκλίσεως από τούς κοινούς κανόνες ποιότητος γιά τίς τομάτες οι οποίοι καθορίστηκαν από τόν κανονισμό αριθ. 23 τού Συμβουλίου  

Επίσημη Εφημερίδα αριθ. L 076 της 20/03/1982 σ. 0020 - 0021

***** ΚΑΝΟΝΙΣΜΟΣ (ΕΟΚ) αριθ. 646/82 ΤΗΣ ΕΠΙΤΡΟΠΗΣ  της 19ης Μαρτίου 1982  περί παρεκκλίσεως από τους κοινούς κανόνες ποιότητος για τις τομάτες οι οποίοι καθορίστηκαν από τον κανονισμό αριθ. 23 του Συμβουλίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1116/81 (2), και ιδίως το άρθρο 2 παράγραφος 3 εδάφιο δεύτερο,  Εκτιμώντας:  ότι οι κοινοί κανόνες ποιότητος για τις τομάτες ορίστηκαν στο παράρτημα ΙΙ/2 του κανονισμού αριθ. 23 του Συμβουλίου της 4ης Απριλίου 1962 (3), όπως τροποποιήθηκαν από τον κανονισμό αριθ. 190/67/ΕΟΚ (4), και συμπληρώθηκαν όσον αφορά την κατηγορία ΙΙΙ από το παράρτημα ΙΙ του κανονισμού αριθ. 211/66/ΕΟΚ (5)·  ότι έχουν σημειωθεί σημαντικές μεταβολές όσον αφορά στην παραγωγή των τοματών, στις τεχνικές καλλιέργειες των τοματών και ιδίως όσον αφορά στην επιλογή ποικιλιών· ότι οι κοινοί κανόνες ποιότητος πρέπει να λάβουν υπόψη τους την εξέλιξη αυτή· ότι, εξάλλου, είναι αναγκαία η απόκτηση επαρκούς πείρας πριν επιχειρηθεί η οριστική τροποποίηση των κοινών κανόνων· ότι είναι κατά συνέπεια αναγκαία η εκ νέου παρέκκλιση, για μία περίοδο, από τους κοινούς κανόνες ποιότητος για τις τομάτες·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1982, πραγματοποιείται παρέκκλιση από τις διατάξεις του παραρτήματος ΙΙ/2 του κανονισμού αριθ. 23, ως εξής:  1. Επί πλέον των παρεκκλίσεων που αναφέρονται στον τίτλο ΙΙ « Χαρακτηριστικά ποιότητος» υπό «Γ. Κατάταξη» τελευταίο εδάφιο τελευταία περίπτωση, οι ραβδωτές τομάτες μπορούν να παρουσιάζουν, στην «κατηγορία Ι»:  - επουλωμένα τραύματα, μέγιστου μήκους 1 cm,  - μη υπερβολικές προεξοχές,  - μικρό ομφαλό που δεν παρουσιάζει φελλοειδή σχηματισμό,  - φελλοειδείς ουλές ομφαλοειδούς σχήματος στο σημείο του υπέρου, η συνολική επιφάνεια των οποίων δεν πρέπει να υπερβαίνει το 1 cm2,  - μία λεπτή ουλή του υπέρου, επιμήκους σχήματος (παρόμοια με ραφή), το μήκος της οποίας δεν πρέπει να υπερβαίνει τα δύο τρίτα της μέγιστης διαμέτρου του καρπού·  στην «κατηγορία ΙΙ»:  - περισσότερο προφανείς προεξοχές, σε σύγκριση με την κατηγορία Ι, χωρίς να υπάρχει δυσμορφία,  - ομφαλό,  - φελλοειδείς ουλές ομφαλοειδούς σχήματος στο σημείο του υπέρου, η συνολική επιφάνεια των οποίων δεν πρέπει να υπερβαίνει τα 2 cm2,  - μία λεπτή ουλή του υπέρου, επιμήκους σχήματος (παρόμοια με ραφή).  2. Επιπλέον των διατάξεων που καθορίζονται στον τίτλο ΙΙΙ « Ταξινόμηση κατά μέγεθος» υπό «Β. Ομοιογένεια», εξάλλου, οι επιμήκεις, στρογγυλές και ραβδωτές τομάτες δύνανται να ταξινομηθούν κατά μέγεθος, κατά την ακόλουθη κλίμακα (διάμετρος σε χιλιοστά):  102 και άνω,  από 82 περιλαμβανομένων μέχρι 102 μη περιλαμβανομένων,  από 67 περιλαμβανομένων μέχρι 82 μη περιλαμβανομένων,  από 57 περιλαμβανομένων μέχρι 67 μη περιλαμβανομένων,  από 47 περιλαμβανομένων μέχρι 57 μη περιλαμβανομένων,  από 40 περιλαμβανομένων μέχρι 47 μη περιλαμβανομένων,  από 35 περιλαμβανομένων μέχρι 40 μη περιλαμβανομένων  από 30 περιλαμβανομένων μέχρι 35 μη περιλαμβανομένων αποκλειστικά για επιμήκεις τομάτες.  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται έως τις 31 Δεκεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Μαρτίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 118 της 30. 4. 1981, σ. 1.  (3) ΕΕ αριθ. 30 της 20. 4. 1962, σ. 965/62.  (4) ΕΕ αριθ. 133 της 29. 6. 1967, σ. 2795/67.  (5) ΕΕ αριθ. 233 της 20. 12. 1966, σ. 3939/66.